CELEX: 32006R1627
Language: fi
Date: 2006-10-24
Title: Komission asetus (EY) N:o 1627/2006, annettu 24 päivänä lokakuuta 2006 , asetuksen (EY) N:o 794/2004 muuttamisesta valtiontuen vakioilmoituslomakkeen osalta

1.11.2006   
            
            
               FI
            
            
               Euroopan unionin virallinen lehti
            
            
               L 302/10
            
         
      KOMISSION ASETUS (EY) N:o 1627/2006,
   annettu 24 päivänä lokakuuta 2006,
   asetuksen (EY) N:o 794/2004 muuttamisesta valtiontuen vakioilmoituslomakkeen osalta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,a
   ottaa huomioon Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22 päivänä maaliskuuta 1999 annetun neuvoston asetuksen (EY) N:o 659/1999 (1) ja erityisesti sen 27 artiklan,
   on kuullut neuvoa-antavaa valtiontukikomiteaa,
   sekä katsoo seuraavaa:
   
               (1)
            
            
               Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä annetun neuvoston asetuksen (EY) N:o 659/1999 täytäntöönpanosta 21 päivänä huhtikuuta 2004 annetussa komission asetuksessa (EY) N:o 794/2004 (2) otetaan käyttöön pakollinen kattava lomake valtiontukea koskevien ilmoitusten tekemistä varten.
            
         
               (2)
            
            
               Komissio on hyväksynyt uudet kansallisia alueellisia valtiontukia koskevat suuntaviivat (3), joita sovelletaan vuosina 2007–2013, ja tämän vuoksi osia ilmoituslomakkeesta on tarpeen muuttaa.
            
         
               (3)
            
            
               Asetusta (EY) N:o 794/2004 olisi näin ollen muutettava vastaavasti,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 794/2004 liitettä I tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä lokakuuta 2006.
      
         
            Komission puolesta
         
         Neelie KROES
         
         
            Komission jäsen
         
      
   
   
      (1)  EYVL L 83, 27.3.1999, s. 1. Asetus sellaisena kuin se on muutettuna vuoden 2003 liittymisasiakirjalla.
   
      (2)  EUVL L 140, 30.4.2004, s. 1.
   
      (3)  EUVL C 54, 4.3.2006, s. 13.
   
      LIITE
      Korvataan asetuksen (EY) N:o 794/2004 liitteessä I olevan osan III lisätietolomakkeet 4 ja 5 seuraavasti: